
Z A P I S N I K
18. sjednice Vijeća Mjesnog  odbora Prečko, održane 2. studenoga 2022., u prostorijama Mjesne samouprave Prečko, Prečko 2a, s početkom u 18:00 sati

NAZOČNI ČLANOVI VIJEĆA:

Miro Bašić, Dominik Gluhinić, Jakov Kiš, Irena Kolbas, Biserka Kopčok, Marko Palada, Nenad Stepinac, Mirjana Sporiš, Branka Štrkalj
NENAZOČNI ČLANOVI: 
Vildana Botonjić, Ivana Tolić

OSTALI NAZOČNI: -
Sjednicom predsjedava: Marko Palada
Zapisnik vodi: Marko Palada
Predsjednik konstatira da je nazočno 9 od 11 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora Prečko.
Vijeće jednoglasno prihvaća tekst Zapisnika 17. sjednice Vijeća održane 17. listopada 2022., bez izmjena.
Slijedom navedenog. na prijedlog predsjednika Vijeće jednoglasno utvrđuje:
DNEVNI RED:

1. Prijedlog plana malih komunalnih akcija Mjesnog odbora Prečko u 2023.

2. Asfalterski program za 2023. na području Mjesnog odbora Prečko

3. Davanje mišljenja na materijale dostavljene temeljem članka 86. stavka 2. statuta Grada Zagreba:

a) Prijedlog Programa građenja komunalne infrastrukture na području Grada Zagreba u 2023.

b) Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba

4. Postavljanje javne česme u Petrovaradinskoj ulici 110, na prijedlog G.P.

5. Očitovanje o zakupu neizgrađenog građevinskog zemljišta k.č.br.5943/1 i 5942 k.o. Vrapče namjene za parkirališni prostor, po zahtjevu T.D.

6. Zahtjev za povremeno korištenje prostora Udruga umirovljenika 50+

7. Iscrtavanje parkirališnih mjesta u Dobronićevoj 11-19, prigovor M.P.

8. Postavljanje fizičkih barijera jugoistočno od križanja Petrovaradinske i ulice Mlake i jugozapadno od križanja ulice Mlake i Sibeliusove ulice, na prijedlog predsjednika Vijeća MO Prečko, Marka Palade

9. Postavljanje fizičkih barijera sjeverno od križanja (rotora) Tijardovićeve ulice i ulice Slavenskoga, na prijedlog predsjednika Vijeća MO Prečko Marka Palade

10. Postavljanje koševa za otpatke i koševa za životinjske fekalije na području MO Prečko

11. Zahtjev za jednokratno korištenje prostora MO Prečko u svrhu proslave i dočeka Nove godine na dan 31.12.2022., na zahtjev Udruge građana Treća životna dob i Udruge umirovljenika Prečko 50+

12. Pitanja, prijedlozi i obavijesti
Ad. 1. Prijedlog plana malih komunalnih akcija Mjesnog odbora Prečko u 2023
Članovi Vijeća primili su pisani materijal uz poziv. 
U raspravi sudjeluju svi članovi Vijeća.
Nakon rasprave Vijeće jednoglasno donosi
Plan malih komunalnih akcija

Mjesnog odbora Prečko u 2023.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Prečko (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Planirana sredstva za financiranje ovog plana u iznosu od ukupno 231.780,00 € raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	108.850,00 € 

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	122.930,00 € 

	Ukupno
	231.780,00 €



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju 
uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 320.084 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.

4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 102.400 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 86.051,00 € za asfalterski program i


- 30 % ili 36.879,00 € za ostale poslove redovnog održavanja.

5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka - jug u 2022.
Ad.2. Asfalterski program za 2023. na području Mjesnog odbora Prečko

Članovi Vijeća primili su pisani materijal uz poziv. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K

o asfalterskom programu za područje Mjesnog odbora Prečko u 2023.
1. Vijeće Mjesnog odbora Prečko predlaže asfaltiranje: 
- Ulicu Mlake, od ulice Vrbje do kbr. 22

- Pješačku stazu sjeverno od Tijardovićeve ulice od kbr. 2. do kbr. 16

- Pješačku stazu (šetnicu) u Parku Emila Cossetta (od ulice Slavenskog do Beethovenove ulice)

- Ulicu Prečko, od kbr. 60 do savskog nasipa

kroz Plan malih komunalnih akcija Mjesnog odbora Prečko u 2023. u dijelu koji se odnosi na asfalterski program.

2. Zaključak dostaviti Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka - jug.
Ad. 3 Davanje mišljenja na materijale dostavljene temeljem članka 86. stavka 2. statuta Grada Zagreba:
a) Prijedlog Programa građenja komunalne infrastrukture na području Grada Zagreba u 2023.

Članovi Vijeća primili su pisani materijal uz poziv. 
U raspravi sudjeluju svi članovi Vijeća.
Nakon rasprave, sa 6 glasova ZA, 2 SUZDRŽANA glasa i 1 PROTIV, Vijeće donosi:
Z A K LJ U Č A K

o davanju mišljenja na Prijedlog programa građenja komunalne infrastrukture na području Grada Zagreba u 2023.

1. Vijeće Mjesnog odbora Prečko razmatralo je Prijedlog programa građenja komunalne infrastrukture na području Grada Zagreba u 2023..
2. Vijeće daje pozitivno mišljenje na predmetni Prijedlog programa.
3. Ovaj zaključak se dostavlja Vijeću Gradske četvrti Trešnjevka-jug.
b) Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba

Članovi Vijeća primili su pisani materijal uz poziv. 
U raspravi sudjeluju svi članovi Vijeća.

Nakon rasprave, sa 6 glasova ZA i 3 SUZDRŽANA glasa, Vijeće donosi:

Z A K LJ U Č A K

o davanju mišljenja na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Vijeće Mjesnog odbora Prečko razmatralo je Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023..
2. Vijeće daje pozitivno mišljenje na predmetni Prijedlog programa.
3. Ovaj zaključak se dostavlja Vijeću Gradske četvrti Trešnjevka-jug.
Ad.4.Postavljanje javne česme u Petrovaradinskoj ulici 110, na prijedlog G.P.
Članovi Vijeća primili su pisani materijal uz poziv. 
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K
1. Vijeće Mjesnog odbora Prečko razmatralo je prijedlog postavljanja javne česme u Petrovaradinskoj ulici 110, po zahtjevu G.P.
2. Vijeće je suglasno s postavljanjem česme na javnoj površini u posjedu Grada Zagreba.
3.  Zaključak dostaviti Vijeću Gradske četvrti Trešnjevka-  jug.
Ad.5. Očitovanje o zakupu neizgrađenog građevinskog zemljišta k.č.br.5943/1 i 5942 k.o. Vrapče namjene za parkirališni prostor, po zahtjevu T.D.

Članovi Vijeća primili su pisani materijal uz poziv. 
U raspravi sudjeluju svi članovi Vijeća.

Nakon rasprave Vijeće jednoglasno donosi:
Z A K LJ U Č A K

o zakupu neizgrađenog građevinskog zemljišta dio k.č.br. 5943/1 i 5942 k.o. Vrapče  

3. Vijeće Mjesnog odbora Prečko raspravljalo je o zahtjevu T.D. za zakup neizgrađenog građevinskog zemljišta dio k.č.br. 5943/1 i 5942 Vrapče, dostavljenom putem Gradskog ureda za upravljanje imovinom i stanovanje, namjene: za parkirališni prostor.

4. Vijeće nije suglasno s davanjem predmetnog zemljišta u zakup zbog namjere prenamjene trenutne zelene površine u parkiralište.
5. Zaključak dostaviti Vijeću Gradske četvrti Trešnjevka - jug.
Ad.6.Zahtjev za povremeno korištenje prostora Udruga umirovljenika 50+
Članovi Vijeća primili su pisani materijal uz poziv. 
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K

1. Udruzi umirovljenika Prečko 50+ ne odobrava se povremeno korištenje prostora u objektu Mjesnog odbora Prečko, Prečko 2a, u terminu: svaki drugi petak u mjesecu od 17:00 do 22:00 sati (dvorana 1) i teče od 2. studenoga 2022. do 30. lipnja 2023. godine.

2. Za korištenje Dvorane 1 MO Prečko Udruga umirovljenika Prečko 50+ može podnijeti zahtjev za jednokratno korištenje prostora, najranije 15 dana prije željenog termina korištenja.
3. O jednokratnom korištenju prostora iz točke 2. ovog zaključka, donijet će se posebna Odluka i Odobrenje.

4. Zaključak dostaviti Vijeću Gradske četvrti Trešnjevka - jug.
Ad.7.Iscrtavanje parkirališnih mjesta u Dobronićevoj 11-19, prigovor M.P.

Članovi Vijeća primili su pisani materijal uz poziv. 
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K

o iscrtavanju parkirališnih mjesta Dobronićeva 11-19

1. Vijeće Mjesnog odbora Prečko razmatralo je prigovor M.P. na iscrtana parkirališna mjesta u Dobronićevoj ulici 11-19.
2. Parkirališna mjesta iscrtana su sukladno važećim zakonskim propisima. Pješačka staza se povremeno ne može koristiti zbog vozila parkiranih izvan granica označenih parkirališnih mjesta.

3. Vijeće traži stručno mišljenje Gradskog ureda za promet o postavljanju fizičkih barijera (stupića ili graničnika za kotače vozila), kako vozila ne bi bila parkirana izvan granica parkirališnih mjesta.
4.  Zaključak dostaviti Vijeću Gradske četvrti Trešnjevka-  jug.

Ad.8.Postavljanje fizičkih barijera jugoistočno od križanja Petrovaradinske i ulice Mlake i jugozapadno od križanja ulice Mlake i Sibeliusove ulice, na prijedlog predsjednika Vijeća MO Prečko, Marka Palade
Predsjednik usmeno informira članove Vijeća o temi rasprave. 
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K

o postavljanju fizičkih barijera na jugoistočnom dijelu križanja Petrovaradinske ulice i ulice Mlake i jugozapadnom dijelu križanja ulice Mlake i Sibeliusove ulice
1. Vijeće Mjesnog odbora Prečko razmatralo je prijedlog predsjednika Vijeća Mjesnog odbora Prečko Marka Palade o postavljanju fizičkih barijera na jugoistočnom dijelu križanja Petrovaradinske ulice i ulice Mlake i jugozapadnom dijelu križanja ulice Mlake i Sibeliusove ulice.

2. Vijeće traži postavljanje fiksnih stupića na rubu nogostupa (ili neku drugu fizičku barijeru), kako bi se onemogućilo nepropisno parkiranje vozila u zoni raskrižja, a sa ciljem povećanja preglednosti raskrižja i smanjenja rizika u prometu.
3. Zaključak dostaviti Vijeću Gradske četvrti Trešnjevka-  jug.
Ad.9.Postavljanje fizičkih barijera sjeverno od križanja (rotora) Tijardovićeve ulice i ulice Slavenskoga, na prijedlog predsjednika Vijeća MO Prečko Marka Palade

Predsjednik usmeno informira članove Vijeća o temi rasprave.  
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K

o postavljanju barijera sjeverno od rotora na križanju Tijardovićeve ulice i Slavenskoga ulice

1. Vijeće Mjesnog odbora Prečko razmatralo je prijedlog predsjednika Vijeća Mjesnog odbora Prečko Marka Palade o postavljanju barijera sjeverno od rotora na križanju Tijardovićeve ulice i Slavenskoga ulice.

2. Vijeće traži:

· brisanje trenutno ucrtane trake za skretanje ulijevo na sjevernoj strani rotora na križanju Ulice Slavenskoga i Tijardovićeve ulice (u smjeru juga);

· iscrtavanje nove linije razdvajanja voznih traka na sjevernoj strani rotora na križanju Ulice Slavenskoga i Tijardovićeve ulice;

· postavljanje fleksibilnih stupića između voznih traka u duljini 100 m, na sjevernoj strani rotora na križanju Ulice Slavenskoga i Tijardovićeve ulice.
3.  Zaključak dostaviti Vijeću Gradske četvrti Trešnjevka-  jug.
Ad.10.Postavljanje koševa za otpatke i koševa za životinjske fekalije na području MO Prečko

Predsjednik usmeno informira članove Vijeća o temi rasprave.  
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K

o postavljanju koševa za otpatke i životinjske fekalije na području Mjesnog odbora Prečko

1. Vijeće Mjesnog odbora Prečko razmatralo je prijedlog o postavljanju koševa za otpatke i životinjske fekalije na području Mjesnog odbora Prečko.
2. Vijeće predlaže slijedeće lokacije:

a) Koševi za otpatke:

- Paljetkova ulica, uz pješačku stazu sa zapadne strane – 2 kom

- Jarnovićeva ulica, uz pješačku stazu do kbr. 17 – 2 kom.

- Jarnovićeva 17h, uz pješačku stazu, južno od parkirališta – 1 kom

- Tijardovićeva ulica, uz sjeverni nogostup od kbr.2 do kbr. 16 – 2 kom

- U krugu OŠ Nikole Tesle, Ulica Ivana Matetića Ronjgova 67 – 6 kom

- U krugu OŠ Prečko, Dekanići 6A  - 6 kom.
b) Koševi za životinjske fekalije:

- Sibeliusova 1, uz pješačku stazu sa sjeverne strane

- Park Emila Cossetta, uz pješačku stazu (šetnicu) – 2 kom (na početku i kraju)
3.  Zaključak dostaviti Vijeću Gradske četvrti Trešnjevka-  jug.
Ad.11.Zahtjev za jednokratno korištenje prostora MO Prečko u svrhu proslave i dočeka Nove godine na dan 31.12.2022., na zahtjev Udruge građana Treća životna dob i Udruge umirovljenika Prečko 50+

Članovi Vijeća primili su pisani materijal uz poziv. 
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K
o jednokratnom korištenju prostora MO Prečko

dvorane 1 u svrhu proslave i dočeka nove 2023. godine
1. Vijeće Mjesnog odbora Prečko razmatralo je zahtjev Udruge građana Treća životna dob Trešnjevka i Udruge umirovljenika Prečko 50+, za jednokratno korištenje prostora Mjesnog odbora Prečko, dvorane 1, u svrhu proslave i dočeka Nove godine, na dan 31. prosinca 2022. od 17:00 do 5:00 ujutro 01.01.2023.godine.
2. Odobrava se korištenje prostor iz točke 1. ovog zaključka Udruzi građana Treća životna dob Trešnjevka, bez naknade.
3. Zahtjev Udruge umirovljenika Prečko 50+ se odbija, jer je za isti termin ranije dobiven drugi zahtjev.

4. Udruge građana Treća životna dob Trešnjevka obvezuje se postupati s pažnjom dobrog gospodara u korištenju prostora.

5. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.
Ad.12.Pitanja, prijedlozi i obavijesti

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.
Dovršeno u 19:45 sati.
KLASA: 024-08/22-003/2202
URBROJ:251-13-11-15-22-3
U Zagrebu, 02. studenoga 2022.
Zapisnik sastavio: 
   Marko Palada

  Vijeća Mjesnog odbora                      
                                                                                                            
    Prečko

